‘Avatar: The Way of Water’ Menjadi Filem Terbaru James Cameron Yang Mendapat Kutipan AS$2 Billion
Filem terbaru James Cameron, Avatar: The Way of Water terus menunjukkan prestasi baik walaupun sudah 6 minggu berada di pawagam.  Sehinggakini, sekuel yang menelan belanja besar itu telah mengutip AS$597.9 juta di pasaran domestik AS dan AS$1.426 billion di pasaran antarabangsa, sekaligus menjadikan kutipan filem tersebut melebih AS$2 juta dolar – hanya enam filem yang berjaya mencapai kutipan sebanyak itu, menurut Deadline. Ini juga bermakna, Cameron kini memiliki tiga filem dalam senarai 10 filem teratas dengan kutipan tertinggi sepanjang masa –  Avatar ($2.889B), Titanic ($2.207B), dan Avatar: The Way of Water ($2.023B). Jika ia terus menambah kutipan sepanjang tayangannya di masa-masa akan datang, tidak mustahil ia mampu berada dalam senarai tiga teratas, hanya dibelakang Avengers: Endgame ($2.794B). Ditetapkan sedekad selepas filem pertama, Avatar: the Way of Water  mengikuti bab seterusnya kehidupan Jake (Sam Worthington) dan Neytiri (Zoe Saldana) yang kini menjadi ibu bapa. Kehidupan bahagia dan damai keluarga mereka tiba-tiba berubah dengan kembalinya operasi perlombongan RDA di Pandora, yang dalam filem pertama, telah dikalahkan dan dihantar semula ke Bumi. Filem terbaru ini menyaksikan beberapa pelakon asal akan kembali membawa watak masing-masing. Mereka terdiri daripada Sam Worthington, Zoe Saldana, Joel David Moore, Dileep Rao, Stephen Lang, Matt Gerald dan Sigourney Weaver. Turut menyertai barisan pelakon adalah Kate Winslet, Edie Falco, Michelle Yeoh, Vin Diesel, Jemaine Clement dan Oona Chapin dan beberapa pelakon muda yang lain. Avatar: the Way of Water kini sedang ditayangkan di pawagam tempatan